USS Massachusetts (BB-2)

USS Massachusetts (runkonumero BB-2) oli Yhdysvaltain laivaston vuonna 1893 vesille laskettu Indiana-luokan taistelulaiva.

 Valmistus 

Alus tilattiin 30. kesäkuuta 1890 William Cramp and Sonsilta Philadelphiasta Pennsylvaniasta, missä köli laskettiin 25. kesäkuuta 1891. Alus laskettiin vesille 10. kesäkuuta 1893 kumminaan laivastoministeri Hilary Herbertin tytäs Leila Herbert ja otettiin palvelukseen 10. kesäkuuta 1896 päällikkönään Frederick Rodgers.history.navy.mil

 Palvelus 
Alus oli 4. elokuuta 1896 vastaanottokokeissa sekä koeajoissa ja sotaharjoituksessa Atlantin rannikolla, kunnes se siirrettiin 30. marraskuuta New Yorkin laivastontelakalle huollettavaksi. Alus vieraili 12.-20. helmikuuta 1897 Charlestonissa, minkä jälkeen se lähti 26. toukokuuta New Yorkista Bostoniin. Alus saapui kaksi päivää myöhemmin Bostoniin, missä sen palvelukseenoton kunniaksi järjestettiin juhlat. Alus lähti 19. kesäkuuta Bostonista Newfoundlandiin St. Johnsiin, jonne se saapui 23. kesäkuuta.

Alus lähti 28. kesäkuuta St. Johnsista, jolloin se aloitti kymmenen kuukauden partioinnin Atlantin rannikolla. Tuona aikana alus osallistui harjoituksiin Floridan rannikolla Pohjois-Atlantin laivueen mukana sekä vieraili tärkeimmissä itärannikon kaupungeissa. Alus määrättiin 27. maaliskuuta 1898 Virginiaan Hampton Roadsiin, missä se liitettiin lentävään laivueeseen saartamaan Kuubaa.

Alus lähti 13. toukokuuta 1898 Norfolkista Kuubaan Cienfugosiin, missä se aloitti saarron 22. toukokuuta. Iltapäivällä 31. toukokuuta alus ampui taistelulaiva USS Iowan ja risteilijä USS New Orleansin kanssa Santiago de Cuban satamaa suojanneita linnakkeita ja kävi tulitaistelua Espanjan laivaston risteilijän Cristobal Colonin kanssa, joka joutui siirtymään suojaan syvemmälle satamaan. Alus valvoi Santiagon sataman saartoa, kunnes se lähti 3. heinäkuuta hiilestämään Guantanamo Bayhin. Alus palasi 4. heinäkuuta vartiopaikalleen, missä se avusti USS Texasia pakotettaessa Espanjan laivaston risteilijä Reina Mercedes ajamaan maihin. Risteilijän miehistö antautui 6. heinäkuuta. Alus osallistui 21. heinäkuuta - 1. elokuuta Puerto Ricon valtaukseen, minkä jälkeen se lähti Yhdysvaltoihin. Alus saapui 20. elokuuta New Yorkiin.

Seuraavat seitsemän vuotta alus partioi Pohjois-Atlantin laivueessa Atlantin rannikolla ja itäisen Karibianmeren alueella. Se oli 27. toukokuuta - 30. elokuuta 1904 UUden-Englannin rannikolla laivastoakatemian kadettien koululaivana, minkä jälkeen se oli New Yorkin laivastontelakalla huollossa. Alus lähti 13. tammikuuta 1905 New Yorkista Karibialle sotaharjoitukseen, kunnes se palasi toukokuussa partioimaan Uuden-Englannin rannikolle. Alus siirrettiin 12. marraskuuta 1905 New Yorkiin, missä se valmisteltiin käytöstä poistoon. Alus poistettiin palveluksesta 8. tammikuuta 1906.

Alus palautettiin palvelukseen 2. toukokuuta 1910 vajaalla miehistöllä, kun se oli kesäkauden laivastoakatemian koululaivana. Seuraavina neljänä vuonna aluksella tehtiin kolme koulutuspurjehdusta, joista kaksi Länsi-Eurooppaan. Alus siirrettiin syyskuussa 1912 Atlantin reservilaivastoon. Alus vieraili 5.-16. lokakuuta New Yorkissa, jossa se osallistui presidentin laivastokatselmukseen. Alus palasi New Yorkista Philadelphiaan, missä se poistettiin palveluksesta 23. toukokuuta 1914.

Alus palautettiin palvelukseen 9. kesäkuuta 1917 Philadelphiassa. Alus lähti 9. lokakuuta Phialdelphiasta Rhode Islandille laivaston koulutusalueelle Newportiin, jonne se saapui 15. lokakuuta. Alukselle nousi reservistä koottuja tykkimiehistöjä ampumakoulutukseen Block Island Soundiin, kunnes 27. toukokuuta 1918 alus siirrettiin Philadelphian laivastontelakalle. Alus liitettiin 9. kesäkuuta 1918 Atlantin laivaston valmiusharjoitukseen, jolloin se lähti Virginiaan Yorktowniin. Ensimmäisen maailmansodan lopun alus oli maalilaivana Chesapeakenlahdella ja Atlantilla.

Alus palasi 16. helmikuuta 1919 Philadelphiaan, missä se luokiteltiin 29. maaliskuuta rannikkotaistelulaiva No. 2:ksi. Alus poistettiin palveluksesta 31. maaliskuuta ja poistettiin laivastoluettelosta 22. marraskuuta 1920 ja lainattiin laivastoministeriölle maalilaivaksi. Aluksen miehistö upotti 6. tammikuuta 1921 aluksen Floridan Pensacola Bariin, missä hylky oli neljä vuotta Fort Pickensin tykkimiesten maalina. Hylky palautettiin 20. helmikuuta 1925 laivastolle. Tarjouspyynnöistä huolimatta romuttamisesta ei saatu hyväksyttävää tarjousta, joten 15. marraskuuta 1956 alus luovutettiin Floridalle.<ref name="DANFS">

 Lähteet 

 Viitteet 

 Aiheesta muualla 

Luokka:Indiana-luokan taistelulaivat
Luokka:Yhdysvaltalaiset Espanjan–Yhdysvaltain sodan taistelulaivat